b'\n_START_ARTICLE_\nAnsprand\n_START_PARAGRAPH_\nAnsprand je bil leta 712 pribli\xc5\xbeno tri mesece kralj Langobardov. Pred tem je bil vojvoda Astija in leta 700-701 regent mladoletnega kralja Liutperta, * okrog 657, \xe2\x80\xa0 712._NEWLINE_Leta 702 ga je v nasledstveni vojni v Novari porazil kasnej\xc5\xa1i kralj Raginpert in ga pregnal na dvor bavarskega vojvode Teodeberta. Leta 711 se je vrnil z veliko vojvodovo vojsko, kateri se je pridru\xc5\xbeilo veliko mo\xc5\xbe iz vzhodnega dela Langobardskega kraljestva. Vojska se je pri Pavii spopadla z vojsko uzurpatorja Ariperta II. in jo porazila. Aripert je pobegnil v Pavio, kjer si je prilastil dr\xc5\xbeavno zakladnico in posku\xc5\xa1al pono\xc4\x8di pobegniti v Galijo. Na begu je v reki Ticino utonil. Za njegovega naslednika so marca 712 izvolili Anspranda, ki je \xc5\xbee junija istega leta umrl. Na langobardskem prestolu ga je nasledil edini \xc5\xa1e \xc5\xbeivi sin Liutprand.'